CENTEL โบรกแนะซื้อเป้า 60 บ. ธุรกิจโรงแรม-อาหารเดือน ม.ค.-ก.พ.66 ฟื้นตัวแกร่ง รับไฮซีซั่น
CENTELโบรกแนะซื้อเป้า 60 บาท ธุรกิจโรงแรม-อาหารเดือน ม.ค.-ก.พ.66 ฟื้นตัวแกร่ง รับไฮซีซั่น จับตากำไรปีนี้แตะ 1.3 พันล้าน
CENTEL โบรกแนะซื้อเป้า 60 บาท ธุรกิจโรงแรม-อาหารเดือน ม.ค.-ก.พ.66 ฟื้นตัวแกร่ง รับไฮซีซั่น จับตากำไรปีนี้แตะ 1.3 พันล้าน
24 มี.ค. 2566

บล.ดาโอ ระบุในบทวิเคราะห์วันนี้ (23 มี.ค.66) บริษัท โรงแรมเซ็นทรัลพลาซา จำกัด (มหาชน) หรือ CENTEL ยังคงคำแนะนำ “ซื้อ” CENTEL และราคาเป้าหมายปี 66 ที่ 60.00 บาท โดยจากการอัพเดทกับทางบริษัททำให้มีมุมมองเป็นบวกต่อ Rev Par และ SSSG ในเดือน ม.ค.-ก.พ.66 (QTD) ที่ยังคงปรับตัวเพิ่มขึ้นต่อเนื่องได้ดีตามคาดเพราะเป็นช่วง High season โดย 1.ธุรกิจโรงแรมฟื้นตัวได้ดี โดยมี Rev Par เพิ่มขึ้นต่อเนื่องอีก 119% เทียบช่วงเดียวกันของปีก่อน และโต 24% เทียบไตรมาสก่อนหน้า
2.ธุรกิจอาหารยังคงเติบโตได้อย่างโดดเด่นโดยในเดือน ม.ค.-ก.พ.66 (QTD) มี SSSG เพิ่มขึ้นได้ต่อเนื่องที่ 9% เทียบช่วงเดียวกันของปีก่อนจากไตรมาส 1/65 ที่ 10% เทียบช่วงเดียวกันของปีก่อน เพราะการบริโภคที่ฟื้นตัวได้ดี  และ3.ด้านต้นทุนมีโอกาสได้รับผลกระทบจากราคาวัตถุดิบอาหารและค่าไฟที่เพิ่มขึ้น แต่จะมีการปรับราคาอาหารเพิ่มขึ้น ทำให้เราคาดว่า GPM จะลดลงเล็กน้อยเมื่อเทียบ เทียบไตรมาสก่อนหน้า
ยังคงประมาณการกำไรสุทธิปี 66 ที่ 1,309 ล้านบาท เพิ่มขึ้น 229% เทียบช่วงเดียวกันของปีก่อน จากการฟื้นตัวของธุรกิจโรงแรมเป็นหลัก ขณะที่คาดว่ากำไรในไตรมาส 1/66 จะฟื้นตัวได้ดีเมื่อเทียบทั้ง เทียบช่วงเดียวกันของปีก่อน และ เทียบไตรมาสก่อนหน้า ได้ต่อเนื่อง จากการช่วง High season ของไทยและมัลดีฟส์
ราคาหุ้น outperform SET  3% และ 13% ใน 1 และ 3 เดือน จากจำนวนนักท่องเที่ยวที่เข้ามาเพิ่มขึ้นได้อย่างต่อเนื่อง ขณะที่แนวโน้มนักท่องเที่ยวจีน (สัดส่วนรายได้จากจีนที่ 12%) จะเข้ามามากขึ้นหลังจากมีการผ่อนคลายการท่องเที่ยวมากขึ้น โดยคาดจะเห็นการเข้ามาของนักท่องเที่ยวจีนได้อย่างชัดเจนตั้งแต่ไตรมาส  2/66 เป็นต้นไป ซึ่งมีโอกาสที่จะเห็นกำไรเติบโต เทียบช่วงเดียวกันของปีก่อนได้ทุกไตรมาสในปี 66